Marco Antonio Órdenes Fernandez

Marco Antonio Órdenes Fernández (født 29. oktober 1964 i Iquique i Región de Tarapacá i Chile) er en chilensk katolsk tidligere prest og tidligere biskop av Iquique.

Liv og virke

Prest
Biskopen av Iquique, Enrique Troncoso Troncoso, presteviet ham den 14. desember 1996.

Biskop av Iquique
Pave Benedikt XVI utnevnte ham til biskop av Iquique den 23. oktober 2006. Da var han som 42-årig den yngste biskop noensinne utnevnt i Chile. Erkebiskopen av Santiago de Chile, kardinal Francisco Javier Errázuriz Ossa, bispeviet ham den 18. november samme år; medkonsekratorer var Pablo Lizama Riquelme, erkebiskop av Antofagasta, og Francisco Javier Prado Aránguiz, biskop av Rancagua. 

Som biskop forstod han gjenoppbyggingen av kirker og menighetsbygninger som var blitt ødelagt av det jordskjelvet som rammet regionen Tarapacá i juni 2005.

Den 2. oktober 2012 ble Ordenes offentlig beskyldt av Rodrigo Pino for gjentatte ganger å ha misbrukt ham seksuelt fra han var 15 år og var akolytt i katedralen i Iquique. Pino bad om at Ordenes ble utelukket fra geistligheten. Da hadde den apostoliske nuntius i Chile, erkebiskop Ivo Scapolo, akkurat gjennomført en fire måndeders lang kirkelig etterforskning og oversendt sine resultater til  Vatikanet. Den 3. oktober bad Scapolo biskop Ordenes om å fratre og om å unngå publisitet mens saken ble vurdert i Roma. Istedet gav Ordenes et avisintervju som ble publisert tre dager etter Han sa at hva enn han hadde gjort med Pino så hadde han gjort «intet mort noen mindreårig» (no con un menor de edad). 

Den 8. oktober 2012 innrakte Órdenes sin fratredenssøknad som biskop av Iquique og oppgav helsegrunner. Dagen etter, den 9. oktober 2012, innvilget Benedikt XVI hans fratreden.

Órdenes ble ikke sett i offentligheten i Iquique før han den 14. november 2013 prestederte ved sin mors begravelse i La Tirana-helligdommen. Per 2018 ble han oppgitt «å leve et liv i botferdighet og bønn» i Peru.

Den 26. januar 2018 henla de borgerlige rettsmyndigheter sin sak mot Ordenes etter å ha kommet til at de ikke kunne verifisere anklagene mot ham. Ordenes hadde aldri etterkommet begjæringen om å stille opp til avhør.

Tvangslaiserining
Pave Frans utelukket ham ved tvangslaisering ham (og tidligere erkebiskop Francisco José Cox Huneeus) fra presteskapet den 13. oktober 2018 for seksuelle overgrep mot mindreårige.  For begges vedkommende ble artikkel 21, paragraf 2, no. 2 i Vatikanets normer om etterforskning og straff for graverende kanoniske lovbrudd (Normae de gravioribus delictis) anvendt, i pakt med pave Johannes Paul IIs Motu Proprio Sacramentorum sanctitatis tutela av 2001.

Marco Antonio Órdenes var en av de syv chilenske biskoper som i 2010-årene var blitt satt under etterforskning av chilenske offentlige påtalemyndigheter for deres befatninger av ulik art i sexovergrepssaker i den katolske kirke i Chile.

Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (16235-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Henry Benedict Mary Clement Stuart of York (1725-1807) *1758
 Pave Leo XII (1760-1829) *1794
 Kardinal Chiarissimo Falconieri Mellini (1794-1859) *1826
 Kardinal Camillo di Pietro (1806-1884) *1839
 Kardinal Mieczyslaw Halka Ledóchowski (1822-1902) *1861
 Kardinal Jan Puzyna z Kosielsko (1842-1911) *1886
 Erkebiskop Józef Bilczewski (1860-1923) *1901
 Erkebiskop Bolesław Twardowski (1864-1944) *1919
 Erkebiskop Eugeniusz Baziak (1890-1962) *1933
 Pave Johannes Paul II (1920-2005) *1958
 Kardinal Francisco Javier Errázuriz Ossa (1933-) *1991
 Biskop Marco Antonio Órdenes Fernandez (1964- ) *2006 (laisert 2018)

Referanser 

Chilenske katolske biskoper
Personer fra regionen Tarapacá‎
Linjen Rebiba